Kontisi sabado passado dia 5 de Dezembro, na Warehouse- Praia
Kuumba Cabral ki è manager di rapper Helio Batalha manda mensage na DYPK, ta konta sobre situason ki poi em risco grande show live, des konxedu artista de Hip Hop Kriolu.
Kuumba Cabral skrebi:
“Mi e manager di Helio Batalha…Na sabadu 5 di dizembru, tudu priparadu pa kel grandi show live HELIO BATALHA na WEREHOUSE, undi sigui sabura dja fazi dezenas di festa.
Palco pronto. Som pronto. Luz pronto
4 camera pronto pa grava kel dvd, banda pronto, protocolo pronto, licença di CMP pronto.
Segurança policia pronto, 9:30 sima konbinadu, Policia dja staba na postu di trabadju. Kes msm policial ki ta pertenci a esquadra di Palmarejo ki ten ki costumi di sta na festa di Sigui sabura.
Previsão iniciu di concerto máximo 10:30. Previsão di enceramentu máximo 13:00(2:30). Orçamentadu na 300.000$00
Tudu muda dipos di un chamada ki pisoal di policia risebi, undi es dadu ordem pes encera atividade y auzenta di espasu.
Mas antis di tudu kela, dja binha policia piketi pa blokia, undi es pidi licença di eventu e nu intregas e verifica.
Sem motivu di encerra eventu es auzenta di espaço, es fla pa dixi som di checksound, ma bataria ta fazi barudju, portando so hrs ki show ta kumesa pa nu podi subi som….
Despois sem ke nen porque es manda encerra evento, sabendo ki nos nu tinha tudu documentação ki ta comprova ma nu autorizadu pa fazi eventu.
Um enventu ku durason di 2 hr y meiu. Sem venda di bebida alcoólica. Undi Jovens y adultus ta divirti baixu di musica di mensagens.
Sem nenhun motivu es manda pa encerra eventu…
Espantadu y asustadu, responsável di empresa Imaginason Alex Cabral, dirigi imediatamente pa esquadra di policia, pa bai sabi razon ki mandadu enceradu eventu. Txigandu la, comandante di esquadra fica parvo sima nos. Pamodi segundu el es ten kostumi di fazi serviço di segurança pa grupu SIGUI SABURA na ses eventu, y ma nunca ka tevi problema la. E e fla ma el simplismenti me ordens superior ke pasadu, y e me sa kunpri.
Nu mostras nos situason, ma foi investidu 300.000.00, ma show ta bai di 1h di madrugada, ma nu ta dixi volumi di show si e preciso. Ma mo ke possível nos ku tudu documentação di licença legal, pa policia du nada encera enventu.
Considerando kela es txoma oficial dia, nos xintadu ta spera kel hr dja staba 11h y tal munti pisoal dja txigaba na porta, nu tivi ki kansela venda di bilheti, munti algen na rua msm pisoal di organizason fika tudu spantadu.
Dipos oficial dia (kel policia mas alto na kel dia di serviço) bem txiga, e bem Txoma director Nacional di Policia João Domingos, sinhor responsável máximo di policia na cabo verde. Y e passal kel msm informason pa kansela eventu.
E fla ma el tambe me sa sigi ordens superior. MA EVENTU STA ENCERADU!! ORDEM DI POLICIA
Di la, sem soluson, dentu di un grandi problema. Para alem di custus tb nu tinha responsabilidade ku fans di artistas HELIO BATALHA.
Nu pidi (policias) nton pes bai la na eventu, pes fazi un anunciu publico ma eventu dja kanseladu, ma razon e ki ordem kes sa sigui. Ses resposta foi negativu, mes ka ta fazi kela.
Nflas imagina du nada ma nu ta bai fla ma nhos kansela atividade, sem razon. Es fla ma kela me nos responsabilidade.
Portantu kuz ki nu fazi!?
Nu arranca eventu ku objetivu ma es ta ben pes ben fitxa, inclusivi nu fazi chamada pa fazi ocorrência di barudju, pes podi bem mas faxi, mas es fika es ka parsi.
Y di la show continua…sem kel nos formatu y disenhadu, pamodi nu kumesa logu ku HELIO BATALHA, ki kumesa logu ta kanta, descontrolo na organizason.
DVD bai por água a baixo
Munti pisoal bai pa kaza pamo show dura ki kumesa era mas tardar pa kumesa 22:30 mas bai kumesa la 1h madrugada.
(Policia) ES FIKA ES KA PARSI….claro djes sabia ma povu ta viraba kontra es!!
NHOS KA ATXA MA DEVIA RESPONSABILIZADU ALGEN PA KEL ATO LI???
PAMODI GO KI FOI NA SHOW DI HELIO BATALHA KES FAZI KELA??”
por_Latn fur_Latn kea_Latn kea_Latn spa_Latn vec_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn kea_Latn kea_Latn kea_Latn kea_Latn kea_Latn kea_Latn kea_Latn glg_Latn kea_Latn kea_Latn kea_Latn kea_Latn